Poliţiştii fac cercetări vineri la sediul filialei PSD Sector 6, după ce trei geamuri ale clădirii au fost sparte.

Poliţia Capitalei a anunţat că s-a primit o sesizare potrivit căreia la filiala Sector 6 a unui partid politic personalul a constatat la sosire, în jurul orei 10:00, că trei geamuri ale sediului sunt sparte.

Cercetările vor fi efectuate de Secţia 21 Poliţie sub supravegherea Parchetului de pe lângă Judecătoria Sector 6 sub aspectul săvârşirii infracţiunii de distrugere.

Sursa: Agerpres